Soome lennujaamade haldaja võib töökohti Eestisse kolida
Soome lennujaamade ja lennujuhtimissüsteemi haldaja Finavia plaanib kulude kokkuhoiuks osa tegevusest Eestisse kolida. Põhjanaabrite juurest kaob sammuga 28 töökohta.
Ettevõtte asepresident lennujuhtimise alal, Raine Loujus selgitas Ylele, et tegevuse kolimine Eestisse aitaks firmal kulusid kokku hoida. Samas ei ole tema hinnangul lõplik teenuste sisseostmise kord selge.
38 lennujuhtimistöötajast plaanib ettevõte Soome palgale jätta 10, kes jääksid tegelema soomekeelsete ja sõjalendudeks vajalike teenustega.
Finavia kuulub Soome riigile. Ettevõte haldab riigis veerandsadat lennujaama.